钦定古今图书集成/理学汇编/学行典/第278卷 > 《拟孙廷尉绰杂述》江淹
## 钦定古今图书集成/理学汇编/学行典/第278卷 > 《拟孙廷尉绰杂述》江淹

太素既已分，吹万著形兆。寂动苟有源，因谓《殇子夭》。
道丧涉千载，津梁谁能了。思乘扶摇翰，卓然凌风矫。
静观尺棰义，理足未尝少。冏冏秋月明，凭轩咏尧老。
浪迹无蚩妍，然后君子道。领略归一致。南山有绮皓，
交臂久变化，传火乃薪草。亹亹元思清，胸中去机巧。
物我俱忘怀，可以狎鸥鸟。